BOJ มีมติคงนโยบายการเงินในการประชุมวันนี้
BOJ มีมติคงนโยบายการเงินในการประชุมวันนี้
15 ก.ย. 2558

ผู้สื่อข่าวรายงานว่า ธนาคารกลางญี่ปุ่น (BOJ) มีมติคงนโยบายการเงินแบบผ่อนคลายพิเศษในการประชุมวันนี้ ขณะที่ปรับลดการประเมินเกี่ยวกับเศรษฐกิจต่างประเทศ ท่ามกลางภาวะชะลอตัวของเศรษฐกิจจีน
คณะกรรมการของ BOJ ตัดสินใจที่จะยังคงดำเนินนโยบายในการเพิ่มฐานเงินที่อัตราราว 80 ล้านล้านเยนต่อปี ผ่านทางการซื้อสินทรัพย์ขนานใหญ่
ขณะเดียวกัน BOJ ระบุว่าเศรษฐกิจญี่ปุ่นกำลังมีการฟื้นตัวปานกลาง ทั้งนี้ BOJ เตือนว่าภาวะชะลอตัวของเศรษฐกิจจีนและประเทศตลาดเกิดใหม่อื่นๆ อาจจะส่งกระทบเชิงลบต่อเศรษฐกิจญี่ปุ่น
ทางด้านนายฮารุฮิโกะ คูโรดะ ผู้ว่าการ BOJ จะแถลงข่าวในช่วงต่อไปของวันนี้ โดยนักลงทุนในตลาดคาดถึงสัญญาณบ่งชี้เกี่ยวกับการผ่อนคลายทางการเงินต่อไป ขณะที่ BOJ ไม่สามารถบรรลุเป้าเงินเฟ้อที่ 2% ได้
แถลงการณ์ล่าสุดของ BOJ ระบุว่าเศรษฐกิจญี่ปุ่นกำลังขยายตัวปานกลาง แต่ตั้งข้อสังเกตว่า “การส่งออกและการผลิตได้รับผลกระทบจากภาวะชะลอตัวของเศรษฐกิจประเทศเกิดใหม่” ซึ่งสะท้อนถึงมุมมองที่ระมัดระวังเกี่ยวกับแนวโน้มทางเศรษฐกิจ ซึ่งหดตัวลงในช่วงไตรมาสเดือนเม.ย.-มิ.ย.